Природна селекција
Елегантни и доволно брзи за да надтрчаат Ferrari автомобил -  гепардите се најбрзите земни цицачи.
Но зошто е важно за гепардите да може трчаат толку брзо?
Едно од природните живеалишта на гепардите се саваните во Африка
каде што живеат и лавови и хиени кои исто така се натпреваруваат со гепардите за истиот плен,
а некогаш дури и ги ловат гепардите за храна.
Гепардот мора да е побрз од својот плен и од своите грабливци.
За да го постигне ова, гепардот има градба која му дозволува да трча толку брзо - флексибилен 'рбет и долги нозе.
И во рамките на видот, некои гепарди трчаат побрзо од останатите.
Кој од овие гепарди мислиш дека ќе победи во трката за храна?
Во природата, сите организми се напреваруваат меѓусебно за достапните ресурси со цел да преживеат.
Популациите еволуираат поради натпреварувањето меѓу припадниците на ист вид.
Теоријата на натпревар и опстанок на најсилните е наречена природна селекција
и била оригинално објавена од Чарлс Дарвин во неговата книга „Потекло на видовите“ во 1859 година.
Во рамките на еден вид постојат разлики во особините на различни индивидуи (варијации)
Според Дарвин, единките со особини кои се најприлагодени на нивната средината
имаат најголеми шанси да преживеат, да се размножат, и така да ги пренесат истите особини на нивното потомство;
додека единките кои не се добро прилагодени на нивната средина може воопшто да не преживеат или да се размножат,
и поради ова, со текот на времето нивните особини ќе исчезнат од популацијата.
Преку овој процес видовите постојано и постепено се менуваат, и се појавуваат нови видови.
По објавувањето на „Потекло на видовите“ книгата предизвикала бура од спротивставени мислења,
а Чарлс Дарвин бил исмеван, но неговата теорија на природна селекција денес е широко прифатена.
Во 20. век научниците откриле дека особините на еден организам кои се пренесувааат на потомството се контролирани од гените,
и со тоа успеале да покажат дека природната селекција се должи на наследувањето на подобро прилагодени гени.
Природната селекција може директно да влијае на лечењето на болестите од кои страдаат луѓето.
Откритието на антибиотикот пеницилин во 1928 година
се сметало за голем напредок во фармацијата и медицината, и антибиотиците брзо преминаа во широка употреба.
Сепак, за само неколку години, некои бактерии развија отпорност на пеницилинот -
тие се прилагодиле на употребата на антибиотици, и можат да преживеат во новата средина.
На крајот на 20. век почнаа да се појавуваат нови популации на бактерии кои се отпорни на пеницилин.
Денес антибиотиците се користат што е можно поретко, а научниците трагаат по нови начини за лечење на инфекциите.
Како мислите дека ова може да се направи?
Од ова видео научивте дека поради варијацијата во рамките на една популација, некои единки имаат поголема шанса за опстанок и за да ги пренесат нивните особини на своето потомство.
Научивте исто така дека отпорноста на антибиотици која е наследна кај бактериите претставува проблем за модерната медицина
и е пример за прилагодување и за природна селекција “во живо“.
